નિલકેણીએ કહ્યું હતું કે આ ઘટનાને વધુપડતી ચગાવવામાં આવી છે કેમ કે આધારમાં સુરક્ષાના ઘણા બધા સ્તરો આમેજ કરાયા છે અને તેમની પાછળની માહિતી સહેલાઈથી ઉઠાવી લેવાનું શક્ય નથી. એફઆઈઆર વિષે તેમણે કહ્યું હતું કે આધાર વિશેના નકારાત્મક વિચારોનો પ્રતિભાવ પણ નકારાત્મક જ આવશે. તેથી આધાર વિષે રચનાત્મક દૃષ્ટિકોણ અપનાવવો જરૂરી છે. દરેક વ્યક્તિએ સ્વીકારવું રહ્યું કે આધાર હવે અહીં રહેશે જ. આશરે 119 કરોડ લોકો પાસે આધાર છે, 55 કરોડ લોકોએ આધારને તેમના બેન્ક ખાતાં સાથે જોડી દીધો છે અને આધારને આધારે રૂા. 95,000 કરોડની સરકારી સહાય વિતરિત થઇ છે.